Број: 11-Г-1612/23

# Дана, 26.04.2023. године

На основу члана 70. Закона о јавним набавкама („Службени гласник БиХ“, број 39/14 и 59/22) и члана 11. Правилника о јавним набавкама Градске управе Града Бања Лука („Службени гласник Града Бања Лука“, број 45/22), Градоначелник Бање Луке доноси

## **О Д Л У К У**

**I**

Прихвата се приједлог Комисије за јавну набавку„Извођење радова на реконструкцији Гајеве улице у оквиру пројекта интегрисаног саобраћаја“, број јавне набавке 15-404-74/23.

**II**

Утврђује се да је једна достављена понуда групе понуђача: „ГРУПА ФОРТИС“ д.о.о Бања Лука (представник групе понуђача), „КОЗАРАПУТЕВИ“ д.о.о. Бања Лука и „ABC SOLUTIONS“ д.о.о. Бања Лука, прихватљива за уговорни орган.

**III**

Група понуђача „ГРУПА ФОРТИС“ д.о.о Бања Лука (представник групе понуђача), „КОЗАРАПУТЕВИ“ д.о.о. Бања Лука и „ABC SOLUTIONS“ д.о.о. Бања Лука бира се, као најповољнији понуђач, у поступку јавне набавке број 15-404-74/23, јер је понудила најнижу цијену понуде у износу од 1.069.640,25 КМ са ПДВ-ом.

**IV**

Уговорни орган закључиће уговор о јавној набавци, са најповољнијим понуђачем из тачке III одлуке, под условима утврђеним у тендерској документацији. Прије закључења уговора, понуђач је дужан, у року од 8 (осам) дана од дана пријема обавјештења о избору, уговорном органу доставити документе којима доказују своју личну способност. Ови документи су наведени у члану 45. став (2) Закона о јавним набавкама („Службени гласник БиХ“ број 39/14 и 59/22). Потребно је доставити оригинале или овјерене фотокопије наведених докумената, с тим што ови документи не смију бити старији од три мјесеца рачунајући од дана подношења понуде. Најповољнији понуђач је дужан да у року од 8 (осам) дана од дана пријема обавјештења о избору уговорном органу достави овјерене фотокопије тражених лиценци и овјерене фотокопије биланса успјеха за 2022. годину.

## **О б р а з л о ж е њ е**

Одлуком градоначелника број 11-Г-1225/23 од 31.03.2023. године, покренут је поступак јавне набавке „Извођење радова на реконструкцији Гајеве улице у оквиру пројекта интегрисаног саобраћаја“. Рјешењем градоначелника број 11-Г-1226/23 од 31.03.2023. године, именована је Комисија за јавну набавку, која је провела отворени поступак број 15-404-74/23. Обавјештење о набавци је објављено на порталу јавних набавки дана 31.03.2023. године под бројем 320-1-3-159-3-185/23 и у Службеном гласнику БиХ, број 24/23 од 07.04.2023. године. Процијењена вриједност јавне набавке наведена у захтјеву за јавну набавку Одјељења за саобраћај и путеве износи 914.529,91 КМ без ПДВ-а. Критеријум за избор најповољнијег понуђача је најнижа цијена. Предвиђено је провођење е-аукције.

Тендерском документацијом је тражено да понуђачи доставе сљедеће доказе:

1. попуњен, потписан и овјерен печатом понуђача образац за понуду, а за групу понуђача податке о сваком члану групе понуђача, као и јасно одређење члана групе који је овлашћени представник групе понуђача за учешће у поступку јавне набавке, за комуникацију и за закључивање уговора;
2. изјава о испуњености услова из члана 45. став (1) тачка од a) до д) ЗЈН (потписана од стране лица овлаштеног за заступање понуђача и овјерена од стране надлежног органа, општински/градски орган управе или нотар);
3. докази предвиђени чланом 46. ЗЈН; овјерена фотокопија актуелног извода из судског регистра за правна лица, односно рјешења о регистрацији или увјерења о активном статусу за физичка лица (фотокопија овјерена од стране надлежног органа, општински/градски орган управе или нотар);
4. потписане и овјерене печатом понуђача изјаве о прибављању и достављању тражених лиценци;
5. изјава о испуњености услова из члана 47. став (1) тачке од а) до д) и (4) ЗЈН и фотокопија биланса успјеха за 2022. годину;
6. доказ техничке и професионалне способности како је тражено, а у складу са чланом 51. ЗЈН;
7. изјава у вези са чланом 52. став (2) ЗЈН (потписана од стране лица овлаштеног за заступање понуђача и овјерена од стране надлежног органа, општински/градски орган управе или нотар);
8. попуњен, потписан и овјерен печатом понуђача предмјер радова (образац за цијену понуде);
9. потписан и овјерен печатом понуђача нацрт уговора;
10. списак повјерљивих информација (ако их има);
11. датум понуде, потпис и печат овлаштеног лица понуђача;
12. попис докумената уз понуду
13. гаранција за озбиљност понуде у износу од 9.145,29 КМ;
14. овлаштење или пуномоћ за лице које попуњава обрасце изјава уколико исто није законски овлаштено за заступање понуђача

 Рок за подношење понуда истекао је дана 20.04.2023. године, у 12:00 часова. Истога дана у 12:40 часова Комисија је извршила јавно отварање понуда и том приликом констатовала да је пристигла сљедећа понуда (цијене у КМ са ПДВ-ом):

|  |  |  |
| --- | --- | --- |
| Р.бр. | Назив понуђача | Цијена |
|  | Група понуђача „ГРУПА ФОРТИС“ д.о.о Бања Лука (представник групе понуђача), „КОЗАРАПУТЕВИ“ д.о.о. Бања Лука и „ABC SOLUTIONS“ д.о.о. Бања Лука......................................................................................... | 1.069.640,25  |

Дана 24.04.2023. године Комисија је приступила анализи и оцјени понуде и том приликом установила сљедеће:

Понуда број 1, Група понуђача: „ГРУПА ФОРТИС“ д.о.о Бања Лука (представник групе понуђача), „КОЗАРАПУТЕВИ“ д.о.о. Бања Лука и „ABC SOLUTIONS“ д.о.о. Бања Лука, од 20.04.2023. године; коверта са понудом исправно затворена и запечаћена. Понуда садржи све документе предвиђене тендерском документацијом и иста је прихватљива за уговорни орган. Стручни члан Комисије за јавну набавку је извршио рачунску контролу понуде и установио да у истој нема рачунских грешака.

Собзиром на то да је примљена само једна прихватљива понуда, е-аукција не може бити заказана, сходно члану 3. став (3) Правилника о условима и начину провођења е-аукције („Службени гласник БиХ“, број 66/16).

Имајући у виду да је критеријум за избор најповољнијег понуђача најнижа цијена, те да је група понуђача „ГРУПА ФОРТИС“ д.о.о Бања Лука (представник групе понуђача) „КОЗАРАПУТЕВИ“ д.о.о. Бања Лука и „ABC SOLUTIONS“ д.о.о. Бања Лука понудила најнижу цијену Комисија за јавну набавку је уговорном органу предложила доношење одлуке о избору најповољнијег понуђача. Уговорни орган је прихватио приједлог Комисије и одлучено је као у диспозитиву. Комисија је окончала свој рад 25.04.2023. године.

Против ове одлуке може се изјавити жалба у писаној форми Канцеларији за разматрање жалби Сарајево, путем Градоначелника – Одсјека за јавне набавке, у року од 10 (десет) дана од дана пријема обавјештења о исходу поступка јавне набавке. Жалба се подноси у 3 примјерка, директно на протокол уговорног органа у канцеларију 14 Градске управе Града Бањалука или препорученом пошиљком.

**Г Р А Д О Н А Ч Е Л Н И К**

**Драшко Станивуковић**